Publication: Magyar Közlöny
Issue: MK-2002-56 (Year: 2002, Number: 56)
Era: 1990-2004
Section: a felülvizsgálati eljárást felfüggesztette, és jogegységi eljárást kezdeményezett az 1997. évi LXVI. törvény (Bszi.)
Paragraph Index: 820

(2) bekezdésében foglaltak egybevetésébõl megállapítható, hogy a törvény a tárgyalás megismétlésének kötelezettsége alól nem ad felmentést aszerint, hogy a hivatásos bíró, avagy az ülnök személyében történt-e változás. Az utóbbi esetben csupán a megismétlés módjára nézve tartalmaz egyszerûsítést. A Be. 21. §-ának (4) bekezdése szerint az ítélkezésben a hivatásos bíró és az ülnök jogai és kötelességei azonosak. E rendelkezésekbõl következik, hogy amennyiben a tanács összetételében változás történt és a tárgyalás megismétlésére egyáltalán (tehát sem teljes, sem egyszerûsített formában) nem került sor, akkor a megváltozott összetételû tanács érdemben nem bírálhatja el az ügyet. Ebben az esetben ugyanis az ítélet meghozatalában olyan bíró venne részt, aki nem volt mindvégig jelen a tárgyaláson, ez pedig a Be. 250. §-a II/b. pontjának második fordulata értelmében feltétlen hatályon kívül helyezési ok. Ezért az eljáró tanács ezzel egyezõ tartalmú kezdeményezésével egyetértve, az abban kifejtett indokokon alapuló jogegységi határozat hozatalát tartotta szükségesnek. A Bf. IV. tanács elnöke a tanács álláspontját fenntartva azt szóban is megismételte. A jogegységi tanács a nem nyilvános ülésen megvizsgálta az e tárgyban folytatott ítélkezési gyakorlatot, beleértve a Legfelsõbb Bíróságnak a Bírósági Határozatokban, valamint a Legfelsõbb Bíróság határozatainak hivatalos gyûjteményében közzétett eseti határozatait is. A joggyakorlat az alábbiak szerint alakult: A Legfelsõbb Bíróság felülvizsgálati tanácsa Bfv.V.2277/1997. számú 1998. március 19-én kelt végzésében — elutasítva a felülvizsgálati indítványt, amely arra hivatkozott, hogy feltétlen hatályon kívül helyezési okként jelentkezik, ha a hat hónapot meg nem haladóan folytatott

Source: https://magyarkozlony.hu/hivatalos-lapok/dba8ce9352297dfdcec41335f11f36258f3697f9/dokumentumok/892de364c4e8d1d3a8569aef31f874526210ef56/letoltes